《挽吕襄阳》
元代·方回

将军报国寸心丹，满眼儿孙尽好官。一品已颁新印绶，九重犹许旧衣冠。

碑存岘首怀羊祜，箭著浮图恨贺兰。公论百年应自定，且留忠节后人看。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。